《次韵梅山弟感时》
宋代·陈著

翳日腥云澒洞尘，是虽天做亦由人。
难禁老泪如囚楚，忍托空由空过秦。
风雪正培阳气脉，山林幸有岁寒身。
功名已付无何有，要及余光耕富春。

作者简介：（一二一四～一二九七），字谦之，一字子微，号本堂，晚年号嵩溪遗耄，鄞县（今浙江宁波）人，寄籍奉化。理宗宝祐四年（一二五六）进士，调监饶州商税。景定元年（一二六○），为白鹭书院山长，知安福县。